ಮಣಿಪಾಲ ಅಕಾಡೆಮಿ ಆಫ್ ಹೈಯರ್ ಎಜುಕೇಶನ್

ಮಣಿಪಾಲ್ ಅಕಾಡೆಮಿ ಆಫ್ ಹೈಯರ್ ಎಜುಕೇಶನ್ (ಎಮ್ಎಹೆಚ್ಇ) ಭಾರತದ ಮಣಿಪಾಲದಲ್ಲಿ ಇರುವ ಖಾಸಗಿ ಡೀಮ್ಡ್ ವಿಶ್ವವಿದ್ಯಾಲಯವಾಗಿದೆ.  ಈ ವಿಶ್ವವಿದ್ಯಾನಿಲಯವು ಮಂಗಳೂರು, ಬೆಂಗಳೂರು, ಮಲಕ್ಕಾ ಮತ್ತು ದುಬೈನಲ್ಲಿ ಕ್ಯಾಂಪಸ್ಗಳನ್ನು ಹೊಂದಿದೆ . ೨೦೨೧ ರ ಹೊತ್ತಿಗೆ, ಮಣಿಪಾಲವು ೩೦ ವಿಭಾಗಗಳಲ್ಲಿ ೩೫೦ ಕ್ಕೂ ಹೆಚ್ಚು ಕಾರ್ಯಕ್ರಮಗಳನ್ನು ನೀಡುತ್ತದೆ ಮತ್ತು ಭಾರತೀಯ ವಿಶ್ವವಿದ್ಯಾಲಯಗಳಲ್ಲಿ ೭ ನೇ ಸ್ಥಾನದಲ್ಲಿದೆ.

ಇತಿಹಾಸ 
೧೯೫೩ ರಲ್ಲಿ, ಡಾ. ಟಿಎಂಎ ಪೈ ಅವರು ಭಾರತದ ಮೊದಲ ಖಾಸಗಿ ವೈದ್ಯಕೀಯ ಶಾಲೆಯಾದ ಕಸ್ತೂರ್ಬಾ ವೈದ್ಯಕೀಯ ಕಾಲೇಜು  ಅನ್ನು ಸ್ಥಾಪಿಸಿದರು ಮತ್ತು ಐದು ವರ್ಷಗಳ ನಂತರ ಮಣಿಪಾಲ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯನ್ನು ಸ್ಥಾಪಿಸಲಾಯಿತು. ಆರಂಭದಲ್ಲಿ, ಕರ್ನಾಟಕ ವಿಶ್ವವಿದ್ಯಾಲಯ, ಧಾರವಾಡ ಮತ್ತು ನಂತರ ಮೈಸೂರು ವಿಶ್ವವಿದ್ಯಾಲಯದಿಂದ ಪದವಿಗಳನ್ನು ನೀಡಲಾಯಿತು. ೧೯೮೦ ರಿಂದ ೧೯೯೩ ರವರೆಗೆ ಅವರು ಮಂಗಳೂರು ವಿಶ್ವವಿದ್ಯಾನಿಲಯದಿಂದ ಪ್ರಶಸ್ತಿಯನ್ನು ಪಡೆದರು. ನಂತರ ೧೯೯೩ ರಲ್ಲಿ  ಕಸ್ತೂರ್ಬಾ ವೈದ್ಯಕೀಯ ಕಾಲೇಜು ಮತ್ತು ಮಣಿಪಾಲ್ ಕಾಲೇಜ್ ಆಫ್ ಡೆಂಟಲ್ ಸೈನ್ಸಸ್ ಯುಜಿಸಿಯಿಂದ ಡೀಮ್ಡ್ ವಿಶ್ವವಿದ್ಯಾನಿಲಯ ಸ್ಥಾನಮಾನವನ್ನು ಪಡೆದಾಗ ಪ್ರಸ್ತುತ ಸಾಂಸ್ಥಿಕ ರಚನೆಯು ರೂಪುಗೊಂಡಿತು .  ಅಂತೆಯೇ ೨೦೦೦ರಲ್ಲಿ ಮಣಿಪಾಲ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ,  ಮಣಿಪಾಲ್ ಅಕಾಡೆಮಿ ಆಫ್ ಹೈಯರ್ ಎಜುಕೇಶನ್‌ ಎಂಬ ಹೆಸರಿನ ಘಟಕವಾಯಿತು .

ಘಟಕ ಘಟಕಗಳು

ಕ್ಯಾಂಪಸ್‌ಗಳು

ಮಣಿಪಾಲ ಕ್ಯಾಂಪಸ್ 
ಮಣಿಪಾಲದ ಕ್ಯಾಂಪಸ್ ೬೦೦ ಎಕರೆ  ಭೂಮಿಯನ್ನು ಹೊಂದಿದ್ದು, ಮಣಿಪಾಲ ವಿಶ್ವವಿದ್ಯಾಲಯದ ಪಟ್ಟಣದಲ್ಲಿ ಕೇಂದ್ರೀಕೃತವಾಗಿದೆ. ಇದನ್ನು ಆರೋಗ್ಯ ವಿಜ್ಞಾನ ಕ್ಯಾಂಪಸ್ ಮತ್ತು ಎಮ್ಐಟಿ ಕ್ಯಾಂಪಸ್ ಎಂದು ವಿಂಗಡಿಸಲಾಗಿದೆ. ಕ್ಯಾಂಪಸ್ ದೊಡ್ಡ ಗ್ರಂಥಾಲಯ, ಒಳಾಂಗಣ ಕ್ರೀಡಾ ಸಂಕೀರ್ಣ ಮತ್ತು ವಸ್ತುಸಂಗ್ರಹಾಲಯವನ್ನು ಹೊಂದಿದೆ.

ಬೆಂಗಳೂರು ಕ್ಯಾಂಪಸ್ 
ಎಮ್‍ಎಹೆಚ್ಇ ಬೆಂಗಳೂರು ಕ್ಯಾಂಪಸ್ ಬೆಂಗಳೂರಿನ ಯಲಹಂಕದಲ್ಲಿದೆ . ಇದನ್ನು ೨೦೨೧ ರಲ್ಲಿ ಪ್ರಾರಂಭಿಸಲಾಯಿತು ಮತ್ತು ಎಂಜಿನಿಯರಿಂಗ್, ವಾಣಿಜ್ಯ, ಕಲೆ, ಕಾನೂನು, ನಿರ್ವಹಣೆ, ಪುನರುತ್ಪಾದಕ ಔಷಧ ಮತ್ತು ಸಾರ್ವಜನಿಕ ನೀತಿ ಡೊಮೇನ್‌ಗಳಲ್ಲಿ ಪದವಿಪೂರ್ವ ಮತ್ತು ಸ್ನಾತಕೋತ್ತರ ಕಾರ್ಯಕ್ರಮಗಳನ್ನು ಹೊಂದಿದೆ.

ಮಂಗಳೂರು ಕ್ಯಾಂಪಸ್ 
ಮಂಗಳೂರು ಕ್ಯಾಂಪಸ್ ಆರೋಗ್ಯ ವಿಜ್ಞಾನ ಕೋರ್ಸ್‌ಗಳನ್ನು ನೀಡುತ್ತದೆ ಮತ್ತು ಇದನ್ನು ಹೆಚ್ಚಾಗಿ ಬೆಜೈನಲ್ಲಿರುವ ಮೂಲ ವಿಜ್ಞಾನಗಳ ಕೇಂದ್ರ ಮತ್ತು ಲೈಟ್ ಹೌಸ್ ಹಿಲ್ ರೋಡ್‌ನಲ್ಲಿರುವ ಮುಖ್ಯ ಕ್ಯಾಂಪಸ್‌ಗೆ ವಿಂಗಡಿಸಲಾಗಿದೆ. ಮಂಗಳೂರು ಕ್ಯಾಂಪಸ್ ಎಂಜಿ ರಸ್ತೆಯಲ್ಲಿರುವ ಡಾ. ಟಿಎಂಎ ಪೈ ಇಂಟರ್‌ನ್ಯಾಶನಲ್ ಕನ್ವೆನ್ಷನ್ ಸೆಂಟರ್‍ಅನ್ನು ಒಳಗೊಂಡಿದೆ.

ಎಮ್ಎಹೆಚ್ಇ ಬೆಂಗಳೂರು, ಜಮ್ಶೆಡ್‌ಪುರ,ಮಲಕ್ಕಾ ಮತ್ತು ದುಬೈನಲ್ಲಿ ಕ್ಯಾಂಪಸ್‌ಗಳನ್ನು ಹೊಂದಿದೆ.

ಅಧ್ಯಾಪಕರು 
ಮಣಿಪಾಲ ಅಕಾಡೆಮಿ ಆಫ್ ಹೈಯರ್ ಎಜುಕೇಶನ್ ಅನ್ನು ವಿಂಗಡಿಸಲಾಗಿದೆ

 ಆರೋಗ್ಯ ವಿಜ್ಞಾನಗಳ ಸಿಬ್ಬಂದಿ
 ವಿಜ್ಞಾನ, ತಂತ್ರಜ್ಞಾನ ಮತ್ತು ನಿರ್ವಹಣೆಯ ಸಿಬ್ಬಂದಿ
 ಹ್ಯುಮಾನಿಟೀಸ್, ಲಿಬರಲ್ ಆರ್ಟ್ಸ್ & ಸೋಶಿಯಲ್ ಸೈನ್ಸಸ್ ಸಿಬ್ಬಂದಿ

ಶಿಕ್ಷಣ ತಜ್ಞರು

ಶ್ರೇಯಾಂಕಗಳು 
ಮಣಿಪಾಲ್ ಅಕಾಡೆಮಿ ಆಫ್ ಹೈಯರ್ ಎಜುಕೇಶನ್ ೨೦೨೨ ರ ಕ್ಯೂಎಸ್ ವರ್ಲ್ಡ್ ಯೂನಿವರ್ಸಿಟಿ ಶ್ರೇಯಾಂಕಗಳಲ್ಲಿ ೭೫೧-೮೦೦ ಶ್ರೇಯಾಂಕವನ್ನು  ಹೊಂದಿದೆ.  ಅಲ್ಲದೇ ೨೦೨೧ ರಲ್ಲಿ ಏಷ್ಯಾದಲ್ಲಿ ೨೩೦ ಶ್ರೇಯಾಂಕಗಳು  ಮತ್ತು ೨೦೧೯ ರಲ್ಲಿ ಬ್ರಿಕ್ಸ್ ರಾಷ್ಟ್ರಗಳಲ್ಲಿ ೧೨೦  ಶ್ರೇಯಾಂಕಗಳನ್ನು ನೀಡಿತು. ೨೦೨೧ರಲ್ಲಿ ಕ್ಯೂಎಸ್ ವರ್ಲ್ಡ್ ಯೂನಿವರ್ಸಿಟಿ ಶ್ರೇಯಾಂಕಗಳಲ್ಲಿ, ಎಮ್‍ಎಹೆಚ್ಇ  ಮೆಡಿಸಿನ್‌ನಲ್ಲಿ ೩೫೧-೪೦೦ ನೇ ಸ್ಥಾನದಲ್ಲಿದೆ. 

೨೦೨೧ ರಲ್ಲಿ ಮಣಿಪಾಲ್ ಅಕಾಡೆಮಿ ಆಫ್ ಹೈಯರ್ ಎಜುಕೇಶನ್, ಭಾರತದಲ್ಲಿ ನ್ಯಾಷನಲ್ ಇನ್‍ಸ್ಟಿಟ್ಯೂಷನಲ್ ರ್ಯಾಕಿಂಗ್ ಫ್ರೇಮ್‍ವರ್ಕ್(ಎನ್ಐಆರ್‍ಎಫ್)ನಲ್ಲಿ ೧೫ ನೇ ಸ್ಥಾನವನ್ನು ಮತ್ತು ಒಟ್ಟಾರೆ ವಿಶ್ವವಿದ್ಯಾನಿಲಯಗಳಲ್ಲಿ ೭ನೇ ಸ್ಥಾನದಲ್ಲಿದೆ. ಅಲ್ಲದೇ ಎನ್ಐಆರ್‍ಎಫ್ ಸಹ ಮಣಿಪಾಲ್ ಕಾಲೇಜ್ ಆಫ್ ಫಾರ್ಮಾಸ್ಯುಟಿಕಲ್ ಸೈನ್ಸಸ್ ೮ ನೇ ಸ್ಥಾನವನ್ನು ಹೊಂದಿದೆ. 

ಈ ಸಂಸ್ಥೆಯು ೨೦೧೮ ರಲ್ಲಿ ಇನ್‌ಸ್ಟಿಟ್ಯೂಟ್ ಆಫ್ ಎಮಿನೆನ್ಸ್ ಸ್ಥಾನಮಾನವನ್ನು ಪಡೆದ ಮೊದಲ ಆರು ಸಂಸ್ಥೆಗಳಲ್ಲಿ ಒಂದಾಗಿದೆ.

ಗ್ರಂಥಾಲಯಗಳು 
ಮಣಿಪಾಲ್ ಅಕಾಡೆಮಿ ಆಫ್ ಹೈಯರ್ ಎಜುಕೇಶನ್ ಲೈಬ್ರರಿ ಸಿಸ್ಟಮ್ ತನ್ನ ವೈದ್ಯಕೀಯ, ಮಾನವಿಕ ಮತ್ತು ಎಂಜಿನಿಯರಿಂಗ್ ಶಾಲಾ ಕ್ಯಾಂಪಸ್‌ಗಳಲ್ಲಿ ಆರು ಗ್ರಂಥಾಲಯಗಳನ್ನು ಒಳಗೊಂಡಿದೆ.

ಸಂಶೋಧನೆ 
ಪ್ರಾಣಿಗಳ ಸೌಲಭ್ಯ, ಉಪಭೋಗ್ಯ ವಸ್ತುಗಳು, ಉಪಕರಣಗಳು ಇತ್ಯಾದಿಗಳ ನಿರ್ವಹಣೆಗಾಗಿ ಬಂಡವಾಳ ಹಂಚಿಕೆಗಳ ಮೂಲಕ ಸಂಶೋಧನೆಗಾಗಿ ಬಜೆಟ್ ನಿಬಂಧನೆಗಳನ್ನು ನೀಡಲಾಗುತ್ತದೆ. ಅಂತೆಯೇ ೨೦೦೮-೨೦೦೯ ರಲ್ಲಿ,  ಮಣಿಪಾಲ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಗೆ  ನಿಧಿಯ ಆವಿಷ್ಕಾರಕ್ಕಾಗಿ  ಮಂಜೂರು ಮಾಡಲಾಗಿದೆ. ಎಮ್‍ಸಿಒಪಿಎಸ್, ಮಣಿಪಾಲ್ ತನ್ನ ಎರಡನೇ ವರ್ಷದ ಸ್ನಾತಕೋತ್ತರ (ಪಿಜಿ) ವಿದ್ಯಾರ್ಥಿಗಳನ್ನು ದೇಶಾದ್ಯಂತ ಆರ‍್&ಡಿ ಕೇಂದ್ರಗಳಲ್ಲಿ ಸಹಯೋಗದ ಸಂಶೋಧನಾ ಕಾರ್ಯಕ್ರಮಗಳಿಗೆ ಕಳುಹಿಸುತ್ತದೆ. ಆಗಾಗ್ಗೆ ಅವರು ನಡೆಸುವ ಸಂಶೋಧನೆಯು ಕಂಪನಿಯ ಬೌದ್ಧಿಕ ಆಸ್ತಿಯ ಭಾಗವಾಗುತ್ತದೆ. 

ಮಣಿಪಾಲ್ ಲೈಫ್ ಸೈನ್ಸ್ ಸೆಂಟರ್ ಸಂಶೋಧನಾ ತಂಡವನ್ನು ಹೊಂದಿದೆ ಮತ್ತು ಡಿಬಿಟಿ, ಡಿಎಸ್‍ಟಿ, ಇತ್ಯಾದಿಗಳಿಂದ ಧನಸಹಾಯದೊಂದಿಗೆ ಹಲವಾರು ಸಂಶೋಧನಾ ಯೋಜನೆಗಳನ್ನು ಕೈಗೊಳ್ಳುತ್ತಿದೆ. ಎಮ್‍ಎಲ್‍ಎಸ್‍ಸಿ ವಿಸ್ಟಾರ್ ಇನ್‌ಸ್ಟಿಟ್ಯೂಟ್ ಫಿಲಡೆಲ್ಫಿಯಾ, ಯುನಿವರ್ಸಿಟಿ ಆಫ್ ಕ್ವೀನ್ಸ್‌ಲ್ಯಾಂಡ್ ಮತ್ತು ಇನ್ನೂ ಅನೇಕ ಅಂತರಾಷ್ಟ್ರೀಯ ಸಂಶೋಧನಾ ಸಂಸ್ಥೆಗಳಿಗೆ ಸಂಪರ್ಕ ಹೊಂದಿದೆ.

ಮಣಿಪಾಲ್  ಸುಧಾರಿತ ಸಂಶೋಧನಾ ಗುಂಪು 
ಮೂಲಭೂತ ವಿಜ್ಞಾನಗಳಲ್ಲಿ ಹೊಸ ಸಂಶೋಧನಾ ಯೋಜನೆಗಳನ್ನು ಬೆಳೆಸುವ ಮತ್ತು ಮೂಲಭೂತ ಸಂಶೋಧನೆ, ಬಯೋಮೆಡಿಕಲ್ ಸೈನ್ಸ್ ಮತ್ತು ಎಂಜಿನಿಯರಿಂಗ್ ನಡುವಿನ ಕ್ಷೇತ್ರಗಳಲ್ಲಿ ಅಂತರಶಿಸ್ತೀಯ ಸಹಕಾರವನ್ನು ಉತ್ತೇಜಿಸುವ ಗುರಿಯೊಂದಿಗೆ, ಮಣಿಪಾಲ್ ಸುಧಾರಿತ ಸಂಶೋಧನಾ ಗುಂಪು ಅನ್ನು ೨೦೦೬ರ ಆರಂಭದಲ್ಲಿ  ರಚಿಸಲಾಯಿತು.

ಗಮನಾರ್ಹ ಹಳೆಯ ವಿದ್ಯಾರ್ಥಿಗಳು 

ರಾಜೀವ್ ಚಂದ್ರಶೇಖರ್, ಭಾರತೀಯ ರಾಜಕಾರಣಿ ಮತ್ತು ಬಹುಕೋಟ್ಯಾಧಿಪತಿ ಉದ್ಯಮಿ. ಅವರು ಪ್ರಸ್ತುತ ಭಾರತೀಯ ಸಂಸತ್ತಿನ ಮೇಲ್ಮನೆ (ರಾಜ್ಯಸಭೆ) ನಲ್ಲಿ ಕೇಂದ್ರ ರಾಜ್ಯ ಸಚಿವರು ಮತ್ತು ಸಂಸದರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. 
 ರಾಜೀವ್ ಸೂರಿ, ನೋಕಿಯಾ  ನ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ
 ಸತ್ಯ ನಾಡೆಲ್ಲಾ, ಮೈಕ್ರೋಸಾಫ್ಟ್ನ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ 
 ದೇವಿ ಶೆಟ್ಟಿ, ಭಾರತೀಯ ಬಿಲಿಯನೇರ್ ಉದ್ಯಮಿ ಮತ್ತು ಹೃದಯ ಶಸ್ತ್ರಚಿಕಿತ್ಸಕ
 ಶಂಶೀರ್ ವಯಾಲಿಲ್, ಭಾರತೀಯ ವಿಕಿರಣಶಾಸ್ತ್ರಜ್ಞ ಮತ್ತು ಬಿಲಿಯನೇರ್ ಉದ್ಯಮಿ. ಅವರು ವಿಪಿಎಸ್ ಹೆಲ್ತ್‌ಕೇರ್ ಗ್ರೂಪ್‌ನ ಸಂಸ್ಥಾಪಕರು, ಅಧ್ಯಕ್ಷರು ಮತ್ತು ವ್ಯವಸ್ಥಾಪಕ ನಿರ್ದೇಶಕರು. ಅಲ್ಲದೇ ಆರೋಗ್ಯ ಮತ್ತು ಶಿಕ್ಷಣ ಹೂಡಿಕೆ ಕಂಪನಿಯಾದ ಅಮಾನತ್ ಹೋಲ್ಡಿಂಗ್ಸ್‌ನ ಉಪಾಧ್ಯಕ್ಷ ಮತ್ತು ವ್ಯವಸ್ಥಾಪಕ ನಿರ್ದೇಶಕರಾಗಿದ್ದಾರೆ.
 ಎಂಜಿ ಜಾರ್ಜ್ ಮುತ್ತೂಟ್, ಬಿಲಿಯನೇರ್ ಉದ್ಯಮಿ ಮತ್ತು ದಿ ಮುತ್ತೂಟ್ ಗ್ರೂಪ್‌ನ ಅಧ್ಯಕ್ಷರು.
 ಪಂಕಜ್ ಓಸ್ವಾಲ್, ಬಿಲಿಯನೇರ್, ಅಧ್ಯಕ್ಷ ಮತ್ತು ಬರ್ರಪ್ ಹೋಲ್ಡಿಂಗ್ಸ್ ಲಿಮಿಟೆಡ್‌ನ ಏಕೈಕ ಸಂಸ್ಥಾಪಕ.
 ವಿನೋದ್ ಕೆ ಜೋಸ್, ಪತ್ರಕರ್ತ ಮತ್ತು ದಿ ಕಾರವಾನ್ ಸಂಪಾದಕ.
 ಮಿರ್ಜಾ ಫೈಜಾನ್, ಗ್ರೌಂಡ್ ರಿಯಾಲಿಟಿ ಮಾಹಿತಿ ಸಂಸ್ಕರಣಾ ವ್ಯವಸ್ಥೆಯನ್ನು (ಜಿಆರ್‍ಐಪಿಎಸ್ ) ಅಭಿವೃದ್ಧಿಪಡಿಸಿದ ಭಾರತೀಯ ಅಂತರಿಕ್ಷಯಾನ ವಿಜ್ಞಾನಿ. 
 ಅರುಣ್ ಶೆಣೈ, ಗ್ರ್ಯಾಮಿ ಪ್ರಶಸ್ತಿ -ನಾಮನಿರ್ದೇಶಿತ ಸಂಗೀತಗಾರ 
 ನಾಗ್ ಅಶ್ವಿನ್, ಭಾರತೀಯ ಚಲನಚಿತ್ರ ನಿರ್ದೇಶಕ.
 ಅನಂತ್ ಜೆ ತಲೌಲಿಕರ್, ಅಧ್ಯಕ್ಷ ಮತ್ತು ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ, ಕಮ್ಮಿನ್ಸ್ ಇಂಡಿಯಾ ಲಿಮಿಟೆಡ್. 
 ವಿಕಾಸ್ ಖನ್ನಾ, ಮೈಕೆಲಿನ್ ಗೈಡ್ ಸ್ಟಾರ್ ಚೆಫ್ 
 ಅನ್ನಪೂರ್ಣ ಕಿಣಿ, ಅಮೇರಿಕನ್ ಹೃದ್ರೋಗ ತಜ್ಞ ಮತ್ತು ನ್ಯೂಯಾರ್ಕ್ ನಗರದ ಮೌಂಟ್ ಸಿನಾಯ್ ಸ್ಕೂಲ್ ಆಫ್ ಮೆಡಿಸಿನ್‌ನಲ್ಲಿ ಹೃದ್ರೋಗಶಾಸ್ತ್ರದ ಪ್ರಾಧ್ಯಾಪಕ. 
 ಶೇಖ್ ಮುಸ್ಜಾಫರ್ ಶುಕೋರ್, ಮಲೇಷಿಯಾದ ಮೂಳೆ ಶಸ್ತ್ರಚಿಕಿತ್ಸಕ ಮತ್ತು ಮೊದಲ ಮಲೇಷಿಯಾದ ಗಗನಯಾತ್ರಿ. 
 ಇಶಾ ಗುಪ್ತಾ, ಬಾಲಿವುಡ್ ನಟಿ ಮತ್ತು ರೂಪದರ್ಶಿ.
 ದಿಶಾ ಒಬೆರಾಯ್,  ಭಾರತದ ಬೆಂಗಳೂರಿನ ರೇಡಿಯೋ ಜಾಕಿ, ಆರ್‌ಜೆ ದಿಶಾ ಎಂದು ಜನಪ್ರಿಯರಾಗಿದ್ದಾರೆ.
 ನಿತ್ಯಾ ಮೆನನ್, ಭಾರತೀಯ ನಟಿ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

ವಿಶ್ವವಿದ್ಯಾಲಯಗಳು
ಶಿಕ್ಷಣ
ಶೈಕ್ಷಣಿಕ ಸಂಸ್ಥೆಗಳು
ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ